ประกาศสำนักงานหลักประกันสุขภาพแห่งชาติ

เรื่อง กำหนดให้หน่วยบริการในสังกัดองค์การบริหารส่วนจังหวัดลำปาง เป็นหน่วยงานรับคำขอลงทะเบียน เพื่อเลือกหรือเปลี่ยนแปลงหน่วยบริการประจำ

พ.ศ. ๒๕๖๗

โดยที่เป็นการสมควรกำหนดให้มีหน่วยงานทำหน้าที่รับคำขอลงทะเบียนของผู้มีสิทธิหลักประกันสุขภาพแห่งชาติ ในการเลือกหรือเปลี่ยนแปลงหน่วยบริการประจำตามกฎหมายว่าด้วยหลักประกันสุขภาพแห่งชาติ เพื่ออำนวยความสะดวกให้ประชาชนเข้าถึงบริการสาธารณสุขได้อย่างมีประสิทธิภาพ

อาศัยอำนาจตามความในมาตรา 5 วรรคหนึ่ง มาตรา 26 (7) และ (12) และมาตรา 36 (2)
แห่งพระราชบัญญัติหลักประกันสุขภาพแห่งชาติ พ.ศ. ๒๕๔๕ ประกอบกับบันทึกความร่วมมือกำหนดหน่วยงานรับคำขอลงทะเบียนเพื่อเลือกหน่วยบริการหรือเปลี่ยนแปลงหน่วยบริการประจำ ระหว่างสำนักงานหลักประกันสุขภาพแห่งชาติกับองค์การบริหารส่วนจังหวัดลำปาง ที่ ๕/๒๕๖๗ ลงวันที่ ๑๑ กรกฎาคม พ.ศ. ๒๕๖๗ เลขาธิการสำนักงานหลักประกันสุขภาพแห่งชาติ จึงออกประกาศไว้ดังต่อไปนี้

ข้อ 1 ประกาศนี้เรียกว่า “ประกาศสำนักงานหลักประกันสุขภาพแห่งชาติ เรื่อง การกำหนดให้หน่วยบริการในสังกัดองค์การบริหารส่วนจังหวัดลำปาง เป็นหน่วยงานรับคำขอลงทะเบียนเพื่อเลือกหรือเปลี่ยนแปลงหน่วยบริการประจำ พ.ศ. ๒๕๖๗”

ข้อ 2 ประกาศนี้ใช้บังคับตั้งแต่บัดนี้เป็นต้นไป

ข้อ 3 ให้หน่วยบริการตามกฎหมายว่าด้วยหลักประกันสุขภาพแห่งชาติ ในสังกัดองค์การบริหารส่วนจังหวัดลำปางทุกประเภท เป็นหน่วยงานรับคำขอลงทะเบียนเพื่อเลือกหน่วยบริการเป็นหน่วยบริการประจำหรือเปลี่ยนแปลงหน่วยบริการประจำ

ข้อ 4 ให้หน่วยบริการตามข้อ 3 มีอำนาจหน้าที่ ดังต่อไปนี้

(1) รับแบบคำขอลงทะเบียนเลือกหน่วยบริการประจำหรือเปลี่ยนแปลงหน่วยบริการประจำและหลักฐานประกอบการขอลงทะเบียนจากประชาชน กรุณาลงทะเบียนแบบ E-FORM ให้ประชาชนแสดงบัตรประจำตัวประชาชนแบบอเนกประสงค์ (Smart Card) ต่อเจ้าหน้าที่ที่หน่วยงานรับคำขอลงทะเบียน

(2)ตรวจสอบแบบคำขอลงทะเบียนเลือกหน่วยบริการประจำหรือเปลี่ยนแปลงหน่วยบริการประจำหลักฐานประกอบการขอลงทะเบียน และบันทึกช่องทางการลงทะเบียนเลือกหน่วยบริการประจำและการขอเปลี่ยนแปลงหน่วยบริการประจำ กรุณาลงทะเบียนแบบ E-FORM ให้ใช้บัตรประจำตัวประชาชนแบบอเนกประสงค์ (Smart Card) จากเครื่องอ่านบัตรประจำตัวประชาชน (Smart Card Reader)

(๓) เก็บรวบรวมหลักฐานการขอลงทะเบียนที่ผ่านการตรวจสอบความถูกต้องแล้ว โดยจัดเก็บไว้
ที่หน่วยงานรับคำขอลงทะเบียนเพื่อตรวจสอบ และทำลายแบบคำขอและเอกสารหลักฐานประกอบ
การขอลงทะเบียนตามแนวทางที่สำนักงานหลักประกันสุขภาพแห่งชาติกำหนด

(๔) ยืนยันตอบรับแบบคำขอลงทะเบียนด้วยใบรับรองการลงทะเบียนสิทธิหลักประกันสุขภาพ
แห่งชาติ ให้กับประชาชนผู้ยื่นคำขอ

(๕) กรณีที่หน่วยงานรับคำขอลงทะเบียนเป็นหน่วยบริการประจำ จะได้รับข้อมูลการลงทะเบียน
ที่ได้รับการประมวลผลรายรอบทุกรอบ เพื่อแจ้งประชาชนทราบและใช้ประโยชน์ในการจัดบริการและ
ทวนสอบการจัดสรรงบเหมาจ่ายรายหัวในพื้นที่รับผิดชอบ และพัฒนาแนวทางปรับปรุงคุณภาพของ
ระบบการลงทะเบียน

(๖) บันทึกการแก้ไขข้อมูลสิทธิารักษายาบาลของบุคคล เฉพาะในกรณีที่ข้อมูลของบุคคลนั้น
ปรากฏข้อมูลว่าเป็นผู้มีสิทธิารักษายาบาลตามกฎหมายอื่น แต่มีหลักฐานยืนยันว่าเป็นผู้ที่ไม่มีสิทธิ
การรักษายาบาลตามกฎหมายนั้น ๆ แล้ว ทั้งนี้เพื่อให้บุคคลดังกล่าว ได้รับสิทธิตามพระราชบัญญัติ
หลักประกันสุขภาพแห่งชาติ พ.ศ. ๒๕๔๕

ข้อ ๕ ให้การดำเนินการของหน่วยบริการตามกฎหมายว่าด้วยหลักประกันสุขภาพแห่งชาติ
ในสังกัดองค์การบริหารส่วนจังหวัดลำปางทุกประเภท ที่ได้ดำเนินการตามอำนาจหน้าที่ในข้อ ๔
ตั้งแต่วันที่ ๑๑ กรกฎาคม พ.ศ. ๒๕๖๗ ซึ่งเป็นวันที่สำนักงานหลักประกันสุขภาพแห่งชาติและ
องค์การบริหารส่วนจังหวัดลำปางได้ลงนามในบันทึกความร่วมมือกำหนดหน่วยงานรับคำขอลงทะเบียน
เพื่อเลือกหน่วยบริการหรือเปลี่ยนแปลงหน่วยบริการประจำ ถือเป็นการดำเนินการตามประกาศนี้

ข้อ ๖ ให้เลขาธิการสำนักงานหลักประกันสุขภาพแห่งชาตรักษาการตามประกาศนี้

ประกาศ ณ วันที่ ๒๘ กันยายน พ.ศ. ๒๕๖๗
จเด็จ ธรมธัชอารี
เลขาธิการสำนักงานหลักประกันสุขภาพแห่งชาติ